Bolojan s-a întâlnit la Cotroceni cu antreprenorii români. Ce i-au cerut oamenii de afaceri președintelui interimar
Președintele interimar Ilie Bolojan s-a întâlnit sâmbătă, la Palatul Cotroceni, cu o delegație a mediului de afaceri din România, compusă din membri ai Confederației Patronale Concordia și ai Fundației Romanian Business Leaders, anunță Administrația Prezidențială. Oamenii de afaceri și-au arătat îngrijorările privind efectele măsurilor fiscal-bugetare recent adoptate și au cerut măsuri care să genereze stabilitate și predictibilitate pentru mediul de afaceri.